Държавен вестник, бр. 78, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  78
7. „Икономически оператор“ е произво­
дителят, упълномощеният представител, 
вносителят, дистрибуторът, собственикът 
или операторът, които извършват търговска 
дейност или предоставят обществена услуга, 
независимо дали срещу заплащане или без­
възмездно.
8. „Извънреден преглед“ е прегледът, из­
вършван след проведени ремонтни работи, 
извършени промени или претърпяна авария 
на транспортируемо оборудване под наляга­
не и в съответствие с приложимите за него 
процедури, предвидени в ADR, RID и ADN.
9. „Маркировката „Pi“ е маркировка, която 
посочва, че транспортируемото оборудване 
под налягане съответства на приложимите 
изисквания за оценяване на съответствието, 
предвидени в ADR, RID и ADN и в наредбата.
10. „Междинна проверка“ е проверка, 
извършена между първоначалната проверка 
и първата периодична проверка или между 
две периодични проверки и в съответствие с 
приложимите за нея процедури, предвидени 
в ADR, RID и ADN.
11. „Ново оценяване на съответствието“ 
е процедурата, извършвана по искане на 
собственика или оператора за последващо 
оценяване съответствието на транспортиру­
емото оборудване под налягане, произведено 
и пуснато на пазара преди 1 януари 2007 г.
12. „Национален орган по акредитация“ е 
единственият орган в дадена държава – членка 
на Европейския съюз, който има предоста­
вено от държавата правомощие да извършва 
акредитация. 
13. „Нотифициращ орган“ е орган, опреде­
лен по реда на наредбата или по национално­
то законодателство на държава – членка на 
Европейския съюз, въвеждащо разпоредбите 
на Директива 2010/35/ЕС.
14. „Нотифициран орган“ е проверяващ 
орган, който отговаря на изискванията на 
ADR, RID и ADN и на условията по чл. 20 и 
26 и е нотифициран в съответствие с чл. 24.
15. „Нотификация“ е процедурата, с която 
проверяващ орган придобива статут на ноти­
фициран орган, и включва съобщаването на 
тази информация на Европейската комисия и 
на държавите – членки на Европейския съюз.
16. „Надзор на пазара“ са извършените 
дейности и предприетите мерки от органите 
на публичната власт с цел да се гарантира, че 
транспортируемото оборудване под налягане 
по време на жизнения си цикъл съответства 
на изискванията на наредбата и че не пред­
ставлява опасност за здравето, безопасността 
или за други аспекти на защитата на общест­
вения интерес.
17. „Оценяване на съответствието“ е оце­
няването и процедурата по оценяване на съ­
ответствието, предвидени в ADR, RID и ADN.
18. „Оператор“ е всяко физическо или 
юридическо лице, установено в рамките на 
Европейския съюз, което използва транспор­
тируемо оборудване под налягане.
19. „Пускане на пазара“ е първото предос­
тавяне на транспортируемо оборудване под 
налягане на пазара на Европейския съюз.
20. „Периодична проверка“ е проверка 
за установяване техническото състояние на 
транспортируемото оборудване под налягане, 
която се извършва в съответствие с приложи­
мите за нея процедури, предвидени в ADR, 
RID и ADN.
21. „Предоставяне на пазара“ е всяка дос­
тавка на транспортируемо оборудване под 
налягане за дистрибуция или използване на 
пазара на Европейския съюз при извършване 
на търговска дейност или предоставяне на 
обществена услуга независимо дали е срещу 
заплащане или безвъзмездно.
22. „Производител“ е всяко физическо или 
юридическо лице, което произвежда транс­
портируемо оборудване под налягане или 
части от него или за което е проектирано 
или произведено такова оборудване и което 
го предлага на пазара под свое име или своя 
търговска марка.
23. „Собственик“ е всяко физическо или 
юридическо лице, установено в Европейския 
съюз, което притежава транспортируемо обо­
рудване под налягане.
24. „Транспортируемо оборудване под на­
лягане“ са:
а) всички съдове под налягане, техните 
клапани и ако е приложимо, други допъл­
нителни средства, обхванати от глава 6.2 
на приложенията към Директива 2008/68/
ЕО – ADR, RID и ADN;
б) цистерни, батерийни превозни средства, 
вагони-батерии, многоелементни газови кон­
тейнери („MEGC“), техните клапани и ако е 
приложимо, други допълнителни средства, 
обхванати от глава 6.8 на приложенията към 
Директива 2008/68/ЕО – ADR, RID и ADN, 
когато посоченото в букви „a“ или „в“ оборуд­
ване се използва в съответствие с посочените 
приложения за превоз на газове от клас 2, с 
изключение на газове или предмети, чийто 
класификационен код съдържа цифрите 6 и 
7, и за превоз на опасни вещества от други 
класове, посочени в приложение № 2;
в) газови патрони (ООН № 2037), но не и 
аерозоли (ООН № 1950), отворени криогенни 
съдове, газови бутилки за дихателни апарати, 
пожарогасители (ООН № 1044), транспор­
тируемо оборудване под налягане, което е 
изключено съгласно т. 1.1.3.2 от ADR, RID и 
ADN, както и транспортируемо оборудване 
под налягане, за което не се прилагат прави­
лата за изработката и тестването на опаковки 
съгласно специалните разпоредби в т. 3.3 от 
ADR, RID и ADN.